b'\n_START_ARTICLE_\nMiha Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMiha Tom\xc5\xa1i\xc4\x8d, sin Vide in Toneta Tom\xc5\xa1i\xc4\x8da, je leta 1964 diplomiral na ljubljanski Fakulteti za strojni\xc5\xa1tvo, magistriral na Kansas State Univesity (ZDA) leta 1968 s podro\xc4\x8dja jedrske energetike, doktoriral pa s podro\xc4\x8dja tehni\xc5\xa1kih znanosti na Univerzi v Ljubljani leta 1971. V letih 1969\xe2\x88\x921976 je bil vodja odseka za reaktorsko tehniko na Institutu Jo\xc5\xbeef Stefan (IJS). V letih 1972-1976 je bil zaposlen na ljubljanski Fakulteti za strojni\xc5\xa1tvo, najprej kot docent in kasneje kot izredni profesor. V letih  1976 do 1982 je bil vodja skupine za reaktorsko tehniko na IJS in koordinator varnostnih analiz za Jedrsko elektrarno Kr\xc5\xa1ko, kasneje pa vodja odseka za energetiko in vodenje procesov  IJS. _NEWLINE_V letih 1990-1992 je bil v 1. vladi Republike Slovenije, kot predstavnik Zelenih Slovenije; najprej kot \xc4\x8dlan Stranke demokrati\xc4\x8dne prenove, kasneje kot \xc4\x8dlan Zelenih. Najprej je bil imenovan za predsednika Komiteja za energetiko, nato  dr\xc5\xbeavni sekretar  in po spremembi zakona o vladi minister za energetiko._NEWLINE_Po letu 1992 je deloval v v nevladnih okoljskih organizacijah. Je ustanovni predsednik in sedaj \xc4\x8dastni predsednik Slovenskega E-foruma, dru\xc5\xa1tva za energetsko ekonomiko in ekologijo.'